Ego Adam, dominus Bellimontis, notum facio omnibus tam presentibus quam futuris quod, astante et laudante Joanne fratre meo, quitto in perpetuum Deo et ecclesie Beati Benedicti Floriacensis viariam Ausiaci, quam clamabam in terra Beati Benedicti apud Ausiacum, in parochia scilicet ville. Quod ut perpetuum robur obtineat, sigillo meo id confirmo et sigillo domini mei, videlicet domini Galteri de Nemosio, de cujus feodo id movet, feci confirmari. Actum Parisius anno Domini millesimo ducentesimo septimo, mense aprili.